Det latinske katolske bispedømme Odessa-Simferopol i Ukraina
**Bronislaw Bernacki** (født 30. september 1944 i Murafa i Vinnytsia oblast i Ukrainske SSR i Sovjetunionen) var den katolske biskop av Odesa-Simferopol bispedømme for latinerne fra 2002 til 2020.

Liv og virke
------------

### Prest

Etter studier ved det katolske presteseminaret i Riga ble Bernacki presteviet den 28. mai 1972 i Riga av Julijans Vaivods, apostolisk administrator av byen - og senere kardinal. 

Deretter tjente han som sogneprest i den ukrainske byen Bar og nabosognene. I 1995 ble han generalvikar for bispedømmet Kamjanets-Podilskyi.

### Biskop

Den 4. mai 2002 opprettet Den hellige stol Odesa-Simferopol bispedømme, som omfattet Krimhalvøya og oblastene Odesa, Mykolajiv, Kirovohrad, og Kherson i Ukraina. Bronislaw Bernacki ble samtidig utnevnt til biskop av det nyopprettede bispedømmet. Bispevielsen fant sted den 4. juli 2002 i Kamiamets-Podilskyi, og han tok sin bispestol i besittelse den 13. juli 2002. Bispevielsen ble foretatt av erkebiskop av Lviv, kardinal Marian Jaworski; medkonsekrerende var titulærerkebiskop Nikola Eterović, apostolisk nuntius til Ukraina, og Jan Olszański M,I,C,, emeriterter biskop av Kamjanets-Podilskyj. 

Biskop Bernackis bispesete var i byen Odesa. Biskop Bernacki var medlem av den katolske biskopskonferanse i Ukraina, og hadde presidentskapet for Kommisjonen for lekfolk, og var også initiativtaker til etableringen og leder av det samarbeidsothanet for kristne kirkesamfunn i Odesa og Odesa oblast.

Etter voldsutskridelsene tidlig i mai 2014 i Odesa i sammenheng med krisen i Ukraina oppfordret biskop Bernacki alle politiske krefter i inn- og utland til fredsbestrebelser. Det var åpenbart at han tilviste Russland medskyld for hendelsene.

Pave Frans innvilget hans aldersbetingede fratreden som biskop den 18. februar 2020..

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio, O.P. (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Kardinal Franciszek Macharski (1927-2016) \*1979
* Kardinal Marian Jaworski (1926-2020) \*1984
* Biskop *Bronislaw Bernacki* (1944-) \*2002

Referanser
----------

1. ↑  Bernacki zu den gewalttätigen Auseinandersetzungen in der Ukraine på kath.net, lest 12. mai 2014
2. ↑  *Rinuncia e successione del Vescovo di Odessa-Simferopol (Ucraina)*, Bollettino, 2020-02-18, lest 2020-02-18
3. ↑  catholic-hierarchy.org bernb, lest 8. mars 2022

|  |  |
| --- | --- |
| Oppslagsverk/autoritetsdata | Catholic-Hierarchy
 |